钦定古今图书集成/方舆汇编/边裔典/第115卷 > 《出萧关怀古》前人
## 钦定古今图书集成/方舆汇编/边裔典/第115卷 > 《出萧关怀古》前人

驱马击长剑，行役至萧关。悠悠五原上，永眺关河前。
北虏三十万，此中常控弦。秦城亘宇宙，汉帝理旌旃。
刁斗鸣不息，羽书日夜传。五军计莫就，三策议空全。
大漠横万里，萧条绝人烟。孤城当瀚海，落日照祈连。
怆矣苦寒奏，怀哉《式微》篇。更悲秦楼月，夜夜出胡天。